በመጀመርያው አጋማሽ ከ ሉዊስ ሱዋሬዝ እና ቶማስ ሌማር የተገኙ ግቦች በባርሴሎናው አሰልጣኝ ሮናልድ ኮማን ላይ የበለጠ ጫና ፈጥረዋል። አትሌቲኮ ባርሴሎናን በሜዳው 2 ለ 0 ባሸነፉበት ግጥሚያ ሁለቱ ተጫዋቾች ለግብ የሚሆኑ ኳሶች አቀብለዋል።
የባርሴሎና እግር ኳስ የበለጠ የኳስ ቁጥጥር ቢኖረውም በዋንዳ ሜትሮፖሊታኖ 2 ኛው ምርጥ ቡድን ነበር። የካታላኑ ግዙፉ ቡድን ፕሬዝዳንት ጆአን ላፖርታ ጨዋታው ከመጀመሩ በፊት ውጤቱ ምንም ነገር እንደማይቀይር ተናግረዋል። ምናልባት ይህ እውነት ሊሆን የሚችለው አሰልጣኝ ሮናልድ ኮማን ቀድሞውኑ ከቡድኑ ከተሰናበተ ነው!
ጆአኦ ፊሊክስ በ 16 ደቂቃዎች ለግብ የቀረበ ሙከራ ቢያደርም ፣ ለአትሌቲኮ የመክፈቻ ግብ ያስቆጠረው ቶማስ ሌማር ነበር። ፊሊክስ እና ሉዊስ ሱዋሬዝ ጥሩ እንቅስቃሴ አድርገው ያቀበሉትን ኳስ በግራ እግሩ ወደ ባርሴሎና መረብ ጣሪያ ላይ በመምታት አስቅቆጥሯል።
በ 27 ደቂቃዎች ውስጥ ሱዋሬዝ ለግብ የሚሆን ኳስ ካባከነ በኋላ ሌማር ፣ በቀድሞው ቡድኑ ላይ ግብ ላስቆጠረው ኡራጓዊ ተጫዋች ለግብ የሚሆን ኳስ አመቻችቶ አቀብሏል ይህም የዲያጎ ሲሞኔን ቡድን የጨዋታው አጠቃላይ አዛዥ አድርጎታል!
የካታላኑ ቡድን አንዳንድ ለግብ የሚሆኑ ዕድሎችን ፈጥሯል። በመጀመሪያ ፣ ፊሊፕ ኩቲንሆ አንድ የአየር ኳስ ሙከራ አደረገ ከዚያ ሜምፊስ ዴፓይ በግቡ አካባቢ ላይ በግንባሩ የገጨዉን ኳስ ተከትሎ ከቅርብ ርቀት ለግብ በጣም የቀረበ ሙከራ አድርጓል።
በዚህ የውድድር ዘመን በባርሴሎና ዙሪያ ከሚታየው ጨለማ ፣ ይህ ሽንፈት በላሊጋው የመጀመሪያቸው ነበር ፣ ነገር ግን በ 12 ነጥቦች በደረጃ ሠንጠረዡ 8 ኛ ላይ አስቀምጧቸዋል። ከተፎካካሪው ሪያል ማድሪድ በ ግብ ልዩነት ብቻ ተበልጦ 2ኛ ደራጃ ላይ ከተቀመጠው የዲያጎ ሲሞኒ ቡድን በ 5 ነጥብ ይበለጣሉ።
ከዚህ ጨዋታ በፊት ባርሴሎና በስፔን ከፍተኛ ሊግ ላይ 3 ጨዋታዎችን አሸንፈው በ 3ቱ ደግሞ አቻ ተለያይተዋል። ሆኖም የ ኮማን በቡድኑ የሚኖረውን ቆይታ ጥያቄ እንዲነሳ ከፍተኛ አስተዋጽኦ ያደረጉት ከባየር ሙኒክ እና ከቤኔፊካ ጋር በቻምፒየንስ ሊጉ 3-0 መሸነፋቸው ነበር።
ከውጤቱ በኋላ የላሊጋው ሻምፒዮን አትሌቲኮ ማድሪድ ከሪያል ማድሪድ ጋር በደረጃው አናት ላይ ተቀምጠዋል። ባርሴሎናን በተመለከተ በቅርቡ ትልቅ ለውጥ በካምፕ ኑ እንደሚመጣ ይሰማዎታል!